
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1887 


18 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυσις Εκκλησιαστικού Ιδρύματος στην Ιερά Μητρό¬ 
πολη Καλαβρύτων και Αιγιαλείας με την επωνυμία 
«ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙ- 
ΑΣ "ΕΚΚΛΗΣΙΑΣΤΙΚΟ ΚΕΝΤΡΟ ΝΕΟΤΗΤΟΣ ΤΟ 

ΟΡΑΜΑ"». 1 

Ίδρυσις Εκκλησιαστικού Ιδρύματος στην Ιερά Μητρό¬ 
πολη Καλαβρύτων και Αιγιαλείας με την επωνυμία 
«Ιερά Μητρόπολις Καλαβρύτων και Αιγιαλείας Εκ¬ 
κλησιαστικός Βρεφονηπιακός Σταθμός (Τα Αγγε- 
λουδάκια)"». 2 


ΑΠΟΦΑΣΕΙ Σ 

ΠΡΑΞΙΣΥΠΆΡΙΘΜ.44 

Αριθ. 562 (1) 

Ίδρυσις Εκκλησιαστικού Ιδρύματος στην Ιερά Μητρόπο¬ 
λη Καλαβρύτων και Αιγιαλείας με την επωνυμία «ΙΕΡΑ 
ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ "ΕΚ¬ 
ΚΛΗΣΙΑΣΤΙΚΟ ΚΕΝΤΡΟ ΝΕΟΤΗΤΟΣΤΟ ΟΡΑΜΑ"». 

ΤΟ ΜΗΤΡΟΠΟΛΙΤΗΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Έχοντες υπ όψει: 

1. Τας εκ του ιερού Ευαγγελίου και των ιερών Κανόνων 
απορρέουσας ευθύνας Ημών περί της κατά Θεόν αυξή- 
σεωςτου εμπεπιστευμένου εις Ημάς Ποιμνίου, 

2. Την όλως ιδιάζουσαν θέσιν, ήν έχει, δια τε την Εκκλη¬ 
σίαν και το έθνος, η Νεότης, 

3. Τους πνευματικούς και ηθικούς κινδύνους, τους οποί¬ 
ους διατρέχει σήμερον αύτη, 

4. Την υπ’ αριθμ. 8/31.01.1998 Πράξιν Ημών, περί Ιδρύ- 
σεως Μαθητικής Κατασκηνώσεως «Η ΧΑΡΟΥΜΕΝΗ ΠΟ¬ 
ΛΙΤΕΙΑ» εις την θέσιν ΣΤΕΡΝΑ των Καλαβρύτων, 

5. Τας διατάξεις της υπ’ αριθμ. 2 παραγράφου, του άρ¬ 
θρου 20 του υπ’ αριθμ. 1/1969 Κανονισμού «Περί Οργανι¬ 
σμού Διοικήσεως των Εκκλησιαστικών Σωμάτων καί Ορ¬ 
γάνων» και την διάταξιν της υπ’αριθμ. 1 παραγράφου του 
άρθρου 29 του Ν. 590/1977 «Περί Καταστατικού Χάρτου 
της Εκκλησίας της Ελλάδος», 


6. Την από 22 Απριλίου 1999 συνομολογηθείσαν Προ¬ 
γραμματικήν Σύμβασιν μεταξύ της Ιεράς Μητροπόλεως 
Καλαβρύτων και Αιγιαλείας, της Γενικής Γραμματείας 
Αθλητισμού, του Δήμου Καλαβρύτων και της Ιεράς Μονής 
Αγίας Λαύρας, αποφασίζομεν: 

Ιδρύομεν εις τα Καλάβρυτα και εις την θέσιν ΣΤΕΡΝΑ 
των Καλαβρύτων, κειμένην εγγύτατα της παλαιφάτου και 
ιστορικής Ιεράς Μονής της Αγίας Λαύρας Εκκλησιαστικόν 
Ίδρυμα με την επωνυμίαν «ΙΕΡΑ ΜΗΤΡΟΠΟΛΙΣ ΚΑΛΑ¬ 
ΒΡΥΤΩΝ ΚΑΙ ΑΙΓΙΑΛΕΙΑΣ "ΕΚΚΛΗΣΙΑΣΤΙΚΟ ΚΕΝΤΡΟ ΝΕ¬ 
ΟΤΗΤΟΣ ΤΟ ΟΡΑΜΑ"» το οποίον θα λειτουργεί υπό την 
ευθύνην της Ιεράς Μητροπόλεως εντός των πλασίωντου: 
Κανονισμού Λειτουργίας του. 

Ο τρόπος Διοικήσεως και Λειτουργίας του Εκκλησιαστι¬ 
κού τούτου Κέντρου Νεότητος «ΤΟ ΟΡΑΜΑ» καθορίζεται 
διά του κατωτέρω δημοσιευομένου Κανονισμού λειτουρ¬ 
γίας, όστις διαβιβάζεται προς δημοσίευσιν δια της Εφη- 
μερίδος της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Εν Αιγίω τη 22α Σεπτεμβρίου 1999 
Ο ΜΗΤΡΟΠΟΛΙΤΗΣ 

Τ Ο ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ ΑΜΒΡΟΣΙΟΣ 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΚΕΦΑΛΑΙΟΝ Α 

ΣΥΣΤΑΣΗ - ΤΙΤΛΟΣ - ΕΔΡΑ - ΣΚΟΠΟΣ 
Άρθρον 1 

Σύσταση - τίτλος - έδρα 

Στην Ιερά Μητρόπολη Καλαβρύτων και Αιγιαλείας συνι- 
στάται Κοινωφελές Εκκλησιαστικό Ίδρυμα Ιδιωτικού Δι¬ 
καίου με την επωνυμία «ΙΕΡΑ ΜΗΤΡΟΠΟΛΙΣ ΚΑΛΑΒΡΥ¬ 
ΤΩΝ ΚΑΙ ΑΙΓΙΑΛΕΙΑΣ "ΕΚΚΛΗΣΙΑΣΤΙΚΟ ΚΕΝΤΡΟ ΝΕΟΤΗ¬ 
ΤΟΣ ΤΟ ΟΡΑΜΑ"» (ΕΚ.ΚΕΝ.) με έδρα τα Καλάβρυτα. 

Άρθρον 2 

Σκοπός του Κέντρου 

Σκοπός του Κέντρου είναι η «εν παιδεία και νουθεσία Κυ¬ 
ρίου» αγωγή των νέων, η ψυχαγωγία, η εκπαίδευση, η 
άθληση και η καλλιέργεια του ψυχικού των κόσμου με τα 
ιδεώδη του ελληνοχριστιανικού Πολιτισμού. 

Ο σκοπός αυτός υλοποιείται και επιτυγχάνεται με τη συ¬ 
νεργασία μεταξύ νέων ανηκόντων στις νεανικές κινήσεις 
και οργανώσεις: 

1. της Ιεράς Μητροπόλεως Καλαβρύτων και Αιγιαλείας 
και των λοιπών Ιερών Μητροπόλεων της Εκκλησίας της Ελ¬ 
λάδος,της Κρήτης, της Δωδεκαννήσου και του εξωτερικού. 

2. των κοινοτήτων του Αποδήμου Ελληνισμού 

3. των Ομοδόξων Εκκλησιών του Εξωτερικού 

4. των Χριστιανικών Ομολογιώντης Ευρωπαϊκής Ενώσεως 

5. ΑθλητικώνΣυλλόγων και οργανώσεων, τελούντων 
υπό την Γενική Γραμματεία Αθλητισμού. 

Η συνεργασία αυτή αναφέρεται τόσο σε θέματα πνευ¬ 
ματικής καταρτίσεως γενική επιμόρφωση, πνευματική 
καθοδήγηση σε ζητήματα ορθοδόξου πίστεως, συνεργα¬ 
σία για την εφαρμογή προγραμμάτων κοινωνικής πρόνοι¬ 
ας, διαδόσεως και εμπεδώσεως των αρχών του Ελληνο¬ 
χριστιανικού Πολιτισμού, διακρατικής ανταλλαγής εμπει¬ 
ριών κ.ά.) όσο και σε θέματα ψυχαγωγίας και αθλήσεως, 
πάντοτε δε εντός των πλαισίων της Ορθοδόξου πίστεως 
και των Ελληνοχριστιανικών παραδόσεων. 

Άρθρον 3 

Μέσα για την επίτευξη του σκοπού 

Η επίτευξη των σκοπών του Εκκλησιαστικού Κέντρου 
Νεότητας «ΤΟ ΟΡΑΜΑ» επιδιώκεται: 

1. Με την επιστράτευση και αξιοποίηση του πνευματι¬ 
κού δυναμικού της Ιεράς Μητροπόλεως Καλαβρύτων και 
Αιγιαλείας υπό την καθοδήγηση του Μητροπολίτου της. 

2. Με τη λειτουργία Κατασκηνώσεων, Κέντρου επικοι¬ 
νωνίας της Νεότητας, σεμιναρίων επιμορφώσεως κ.λπ. 

3. Με τη λειτουργία Σεμιναρίων εκπαιδεύσεως Στελε¬ 
χών, Οργανώσεως Συνεδρίων κ.λπ. 

4. Με τη διοργάνωση επισκέψεων γνωριμίας σε ιερούς 
τόπους της Ορθοδοξίας και σε ιστορικά μνημεία του Ελ¬ 
ληνισμού. 

5. Με την υποδοχή και φιλοξενία Στελεχών Νεανικών 
Οργανώσεων και Ομάδων από την Ελλάδα και από το 
Εξωτερικό. 

6. Με την αναζήτηση και εφαρμογή Προγραμμάτων της 
Ευρωπαϊκής Ενώσεως αναλόγου προσανατολισμού. 

7. Με τη δημιουργία καταλλήλων αθλητικών εγκατα¬ 
στάσεων. 

8. Με τη χρήση των αθλητικών εγκαταστάσεων του Δή¬ 
μου Καλαβρύτων, αναφορικά με τα αθλήματα στίβου. 

9. Με την οργάνωση και λειτουργία βιβλιοθήκης. 

10. Με τη διάθεση υπηρεσιών του διαδικτύου (ίηΙθΓΠθΙ). 

Άρθρον 4 

Πόροι του Κέντρου 

Πόροι του Κέντρου για την πραγματοποίηση των σκο¬ 
πών του είναι: 

1. Οι επιχορηγήσεις από την Ιερά Μητρόπολη Καλα¬ 
βρύτων και Αιγιαλείας. 

2. Η οικονομική ενίσχυση των Ιερών Μονών, των Ιερών 
Προσκυνημάτων και των ενοριακών Ιερών Ναών της Ιε¬ 
ράς Μητροπόλεως. 

3. Οι επιχορηγήσεις από το Δημόσιο και ειδικώτερα, 
από τη Γ ενική Γ ραμματεία Αθλητισμού. 

4. Οι προαιρετικές δωρεές φυσικών προσώπων και οι 
χορηγίες νομικών προσώπων, Οργανώσεων κ.λπ. 

5. Οι επιχορηγήσεις του Εκκλησιαστικού Ορφανοτρο¬ 
φείου Καλαβρύτων. 


6. Τα έσοδα από την συμμετοχή των φιλόξενουμένων, 
δηλαδή, ομάδων, αθλητικών φορέων, αθλητικών Σωμα¬ 
τείων κ.τ.λ., οσάκις υπάρχει η δυνατότητα. 

7. Τα έσοδα από κληρονομιές, κληροδοσίες κ.λπ. 

8. Τα έσοδα από κάθε άλλη χρηστή διαχείριση και πηγή. 

Οι πόροι του Κέντρου θα διατίθενται: 

1. Για την εν γένει κάλυψη των δαπανών λειτουργίας. 

2. Για την μισθοδοσία του προσωπικού. 

3. Γ ιατα έξοδα εκτυπώσεως εντύπων, φυλλαδίων, αφισ- 
σών κ.τ.λ. 

4. Για την πραγματοποίηση των σκοπών του Κέντρου 

ΚΕΦΑΛΑΙΟΝ Β' 

ΟΡΓΑΝΩΣΗ - ΔΙΟΙΚΗΣΗ -ΕΚΠΡΟΣΩΠΗΣΗ 
Άρθρον 5 

Οργάνωση και Διοίκηση. 

1. Το ΕΚΚΛΗΣΙΑΣΤΙΚΟ ΚΕΝΤΡΟ ΝΕΟΤΗΤΟΣ «ΤΟ ΟΡΑ¬ 
ΜΑ» διοικείται από πενταμελές (5) Διοικητικό Συμβούλιο, 
το οποίο αποτελούν: 

α) ο Μητροπολίτης Καλαβρύτων και Αιγιαλείας, ως 
Πρόεδρος, αναπληρούμενος από τον εκάστοτε νόμιμο 
αναπληρωτή αυτού. 

β) ο Αρχιερατικός Επίτροπος Καλαβρύτων ή έτερος ικα¬ 
νός και κατάλληλος Εφημέριος της Ιεράς Μητροπόλεως, 
οριζόμενος μετά του αναπληρωτού αυτού από το Μητρο- 
πολιτικό Συμβούλιο κατόπιν προτάσεως του Μητροπολί¬ 
του. 

γ) Ο Διευθυντής του Λυκείου Καλαβρύτων, αναπληρού¬ 
μενος από το Διευθυντή του Γυμνασίου Καλαβρύτων. 

δ) Ο Διευθυντής του Καλλιμανοπουλείου Εκκλησιασπκού 
Διακονικού Κέντρου αναπληρούμενος από τον Διευθυντή 
του Εκκλησιαστικού Ορφανοτροφείου Καλαβρύτων. 

ε) Ένα από τα ευυπόληπτα μέλη της κοινωνίας των Κα¬ 
λαβρύτων, διοριζόμενο, μετά του αναπληρωτή του, με 
απόφαση του Μητροπολιτικού Συμβουλίου, κατόπιν προ¬ 
τάσεως του Μητροπολίτου. 

2. Η θητεία των μελών του Διοικητικού Συμβουλίου ορί¬ 
ζεται τριετής, αρχίζει δε πάντοτε την Ιην Ιανουάριου και 
λήγει την 3Ιην Δεκεμβρίου του τυχόντος έτους. 

3. Τα Μέλη του Δ.Σ. μετά την λήξη της θητείας των δύ- 
νανται να επαναδιορισθούν. 

4. Το αξίωμα του Μέλους του Δ.Σ. είναι τιμητικό και άμι¬ 
σθο. 

5. Στις Συνεδριάσεις του Δ.Σ. μετέχει, άνευ ψήφου, ο Δι¬ 
ευθυντής του Κέντρου, ο οποίος και εισηγείται τα προς 
συζήτηση θέματα. 

Άρθρον 6 

Συνεδριάσεις του Δ.Σ. 

1. Το Διοικητικό Συμβούλιο συνεδριάζει τακτικώς μεν 
ανά μήνα, εκτάκτως δε μετά από πρόσκληση του Προέ¬ 
δρου ή γραπτή αίτηση τριών (3) τουλάχιστον μελών του. 
Για την ύπαρξη απαρτίας πρέπει να παρευρίσκωνται ο 
Πρόεδρος ή ο νόμιμος αναπληρωτής του και δύο (2) του¬ 
λάχιστον από τα μέλη του Διοικητικού Συμβουλίου. 

2. Το Διοικητικό Συμβούλιο κατά την πρώτη Συνεδρία αυ¬ 
τού συγκροτείται σε Σώμα και δια μυστικής ψηφοφορίας 
εκλέγει εκ των Μελών του τον Γραμματέα και τον Ταμία. 

3. Το Διοικητικό Συμβούλιο αποφασίζει με σχετική πλει- 
οψηφία των παρόντων Μελών. Σε περίπτωση ισοψηφίας, 
υπερισχύει η ψήφος του Προέδρου. 

Άρθρο 7 

Αρμοδιότητες του Διοικητικού Συμβουλίου 

Το Δ.Σ. αποφασίζει κυριαρχικώς για κάθε θέμα, το 
οποίο αφορά στο ΕΚΚΛΗΣΙΑΣΤΙΚΟ ΚΕΝΤΡΟ ΝΕΟΤΗΤΟΣ 
«ΤΟ ΟΡΑΜΑ». Ειδικώτερα: 

1. Προσλαμβάνει και διορίζει τον Διευθυντή του Κέ¬ 
ντρου σύμφωνα με τις κείμενες διατάξεις. 

2. Εγκρίνει τον ετήσιο Προϋπολογισμό τον Απολογισμό 
και τον Ισολογισμό Εσόδων και Εξόδων του Κέντρου. Το 
οικονομικό έτος αρχίζει την 1 η Ιανουάριου και λήγει την 
31η Δεκεμβρίου. 

3. Αποφασίζει περί της προσλήψεως ή της απολύσεως 
του προσωπικού, κατόπιν εισηγήσεως του Διευθυντού 
του Κέντρου. Το προσωπικό δύναται να είναι είτε μόνιμο, 
είτε επί συμβάσει ωρισμένου ή αορίστου χρόνου, ανάλο¬ 
γα με τις ανάγκες του Κέντρου, είτε ωρομίσθιο. 

Άρθρον 8 
Εκπροσώπηση 

Το ΕΚΚΛΗΣΙΑΣΤΙΚΟ ΚΕΝΤΡΟ ΝΕΟΤΗΤΟΣ «ΤΟ ΟΡΑΜΑ» 
καθ’ όλη την έκταση των εννόμων σχέσεων αυτού έναντι 
οιασδήποτε Αρχής του Κράτους, των Δικαστηρίων, των 
φυσικών ή Νομικών Προσώπων Δημοσίου ή Ιδιωτικού Δι¬ 
καίου, εκπροσωπείται από τον Πρόεδρο αυτού ή από Μέ¬ 
λος του Διοικητικού Συμβουλίου, ειδικά εξουσιοδοτημένο 
για το σκοπό αυτό. 

Άρθρον 9 

Αρμοδιότητες του Προέδρου 

α. Ο Πρόεδρος εκτός από τις αρμοδιότητες που ανα¬ 
φέρθηκαν ήδη, απαρτίζει την Ημερήσια Διάταξη, προ- 
σκαλεί το Δ.Σ., καθορίζει τις εργασίες του Διοικητικού 
Συμβουλίου, ασκεί την εποπτεία σε όλους τους τομείς 
δραστηριότητος του Κέντρου και επιλύει τις αναδυόμε- 
νες διαφορές μεταξύ των μελών του Συμβουλίου. 

β. Αναθέτει την διενέργεια ελέγχου των τομέων δρα¬ 
στηριότητας σε ειδικά για τον σκοπό αυτό πρόσωπα. 

Άρθρον10 

Αρμοδιότητες του Διευθυντού 

α. Ο Διευθυντής φροντίζει για την εν γένει λειτουργία 
και δραστηριοποίηση του Κέντρου. 

β. Ασκεί διοικητική και οικονομική εποπτεία στους το¬ 
μείς δραστηριότητος του Κέντρου σε συνεργασία με τον 
υπεύθυνο εκάστου τομέως. 

γ. Συντάσσει τους κανονισμούς λειτουργίας εκάστου 
τομέως δραστηριότητος σε συνεργασία με τους υπευθύ¬ 
νους των τομέων και υποβάλλει αυτούς προς έγκριση στο 
Διοικητικό Συμβούλιο. 

δ. Μελετά και προτείνει στο Διοικητικό Συμβούλιο τα εν- 
δεικνυόμενα μέτρα για την ενίσχυση, τον εμπλουτισμό και 
την ευόδωση των σκοπών του Κέντρου. 

Άρθρον11 

Αρμοδιότητες του Γραμματέως 

Ο Γραμματεύς του Δ.Σ., επικουρούμενος από το Διευ¬ 
θυντή του Κέντρου ή από κάποιο μισθοδοτούμενο πρό¬ 
σωπο, ειδικά προς το σκοπό τούτο προσλαμβανόμενο κα¬ 
τά την κρίση του Δ.Σ. και κατόπιν αποφάσεως αυτού, 

1. τηρεί την αλληλογραφία, συντάσσει τα εξερχόμενα 


έγγραφα και καταρτίζει τα πρακτικά των Συνεδριάσεων 
του Διοικητικού Συμβουλίου. 

2. τηρεί το Βιβλίο Πρωτοκόλλου, το Βιβλίο Επίπλων και 
Σκευών και το Βιβλίο Ακινήτου Περιουσίας. 

3. φυλάσσει επιμελώς το Αρχείο του κέντρου. 

Άρθρον12 

Αρμοδιότητες του Ταμία 

Ο Ταμίας του ΔΣ, επικουρούμενος από το Διευθυντή 
του Κέντρου ή από κάποιο μισθοδοτούμενο πρόσωπο, 
προσλαμβανόμενο για να ασκεί τα καθήκοντα του Λογι- 
στού, κατόπιν αποφάσεως του Δ.Σ., 

1. διενεργεί κάθε ταμειακή πράξη, δηλ. καταρτίζει τον 
ετήσιο Προϋπολογισμό, Απολογισμό και Ισολογισμό, 
ενεργεί τις εισπράξεις και τις πληρωμές με τριπλότυπα 
Γραμμάτια Εισπράξεως και Εντάλματα Πληρωμής αντι- 
στοίχως, τα οποία και συνυπογράφει με τον Πρόεδρο του 
Δ.Σ., 

2. τηρεί το Βιβλίο Ταμείου, 

3. φυλάσσει επιμελώς τα παραστατικά Εισπράξεων και 
Πληρωμών, 

4. κρατεί ως πάγια προκαταβολή και διαχειρίζεται χρη¬ 
ματικό ποσό, το ύψος του οποίου ορίζεται κατόπιν απο¬ 
φάσεως του Δ.Σ., για την κάλυψη τρεχούσης φύσεως δα¬ 
πανών. 

Οι πάσης φύσεως εισπράξεις κατατίθεται υποχρεωτι- 
κώς σε τραπεζικό λογαριασμό, προσδιοριζόμενο τόσο ως 
προς το είδος (τρεχούμενος λογαριασμός, λογαριασμός 
ταμιευτηρίου κ.λπ.) όσο και ως προς την Τράπεζα με από¬ 
φαση του Διοικητικού Συμβουλίου. Για την ανάληψη χρη¬ 
ματικού ποσού απάτην Τράπεζα χρειάζονται η υπογραφή 
του Μητροπολίτου - Προέδρου και του Ταμία κατά τον αυ¬ 
τό τρόπο υπογράφονται οι Επιταγές, που εκδίδονται σε 
διαταγή τρίτων. 

Άρθρον13 

Προσωπικό του Κέντρου 

Γ ια τις ανάγκες του Κέντρου και την εύρυθμη λειτουρ¬ 
γία αυτού συνιστώνται οι εξής θέσεις: 

1. Μία θέση Διευθυντού, γενικών καθηκόντων, πτυχιού- 
χου Ανωτάτης Σχολής, γνωρίζοντος τον χειρισμό ηλε¬ 
κτρονικού υπολογιστού (Επεξεργασία κειμένου, Λογιστι¬ 
κά φύλλα, Αρχείο Διευθύνσεων). 

2. Μία θέση οδηγού - συντηρητού. 

3. Μία θέση Φύλακα. 

4. Μία θέση Μαγείρου, προσλαμβανομένου με σύμβα¬ 
ση έργου. 

5. Μία θέση βοηθού Μαγείρου, προσλαμβανομένου με 
σύμβαση έργου. 

6. Πέντε θέσεις καθαριστριών και τραπεζοκόμων, προ- 
σλαμβανομένων εκτάκτως και κατά περίπτωση, ανάλογα 
με τις εκάστοτε ανάγκες του Κέντρου, με σύμβαση εργα¬ 
σίας ωρισμένου χρόνου. 

Οι προσλήψεις και οι απολύσεις του τακτικού και του 
έκτακτου προσωπικού ενεργούνται πάντοτε κατόπιν απο¬ 
φάσεως του Διοικητικού Συμβουλίου. 

Με απόφαση του Δ.Σ., πέρα ή αντί των προαναφερομέ- 
νων θεσπιζομένων θέσεων, υπάρχει η δυνατότητα να 
προσλαμβάνεται υπαλληλικό και εργατικό προσωπικό με 
ημερομίσθιο ανάλογα με τις εποχιακές ανάγκες του Κέ¬ 
ντρου, προκειμένου να επιτυγχάνεται η εύρυθμη λειτουρ¬ 
γία αυτού. 

Η ανάπτυξη του Εθελοντισμού περιλαμβάνεται μεταξύ 
των σκοπών του Κέντρου. Η παροχή εθελοντικής υπηρε¬ 
σίας, λοιπόν, είναι ευπρόσδεκτη. Περί της αποδοχής της 
προσφοράς υπηρεσιών προς το Κέντρο άνευ αμοιβής εκ 
μέρους εθελοντών και εθελοντριών αποφασίζει κατά πε¬ 
ρίπτωση το Δ.Σ. 

Άρθρον 14 
Λογιστική Υπηρεσία 

α. Ο Διευθυντής του Κέντρου, ή ο Λογιστής εάν υπάρ¬ 
χει, εκδίδει τα σχετικά γραμμάτια εισπράξεως και τα 
εντάλματα πληρωμής, τα οποία υπογράφονται από τον 
Πρόεδρο και τον Ταμία και τηρεί τα απαραίτητα λογιστικά 
βιβλία. 

β. Καταρτίζει κάθε μήνα αναλυτική κατάσταση εισπρά¬ 
ξεων και πληρωμών. 

γ. Συντάσσει τον ετήσιο απολογισμό διαχειρίσεως και 
γενικώς διεξάγει πάσα εργασία σχετική προς το αντικεί¬ 
μενο της αρμοδιότητός του, που του ανατίθεται από τον 
Πρόεδρο ή το Διοικητικό Συμβούλιο του Κέντρου. 

ΚΕΦΑΛΑΙΟΝ Γ 

ΣΦΡΑΓΙΔΑ -ΤΕΛΙΚΕΣ ΔΙΑΤΑΞΕΙΣ 

Άρθρον 15 

Το Κέντρο έχει κυκλική σφραγίδα με τις ενδείξεις: ΙΕΡΑ 
ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ «ΕΚ¬ 
ΚΛΗΣΙΑΣΤΙΚΟ ΚΕΝΤΡΟ ΝΕΟΤΗΤΟΣ "ΤΟ ΟΡΑΜΑ"». Στο 
Κέντρο της σφραγίδος τίθεται το σύμβολο - μονόγραμμα 
του Κυρίου Ημών Ιησού Χριστού, το ΧΡ, δεξιά δε και αρι¬ 
στερά τα γράμματα α και ω, δηλ. το σύμπλεγμα Α ΧΡ Ω το 
οποίο σημαίνει ότι ο Χριστός είναι το α και το ω της ζωής 
μας, η αρχή και το τέλος και των ενεργειών μας και της 
υπάρξεώς μας. 

Άρθρον 16 

Το Κέντρο, εάν παύσει να εκπληροί το σκοπό του ή εάν 
εκτροπή από την αποστολή του, διαλύεται με απόφαση 
του Μητροπολιτικού Συμβουλίου, κατόπιν γραπτής ειση- 
γήσεως του Μητροπολίτου Καλαβρύτων και Αιγιαλείας. 

Μετά την τυχόν διάλυσή του, η κινητή περιουσία του πε¬ 
ριέρχεται στη Ιερά Μητρόπολη Καλαβρύτων και Αιγιαλεί- 
ας, η δε ακίνητη περιουσία του επανέρχεται στην κυριό¬ 
τητα της Ιεράς Μονής Αγίας Λαύρας Καλαβρύτων μαζί με 
όλα τα κτίσματα και τις εγκαταστάσεις της. 

Ο παρών Κανονισμός ισχύει από την ημέρα δημοσιεύ- 
σεώς του, σύμφωνα με τον Νόμο, δύναται δε να τροπο¬ 
ποιείται, με απόφαση του Μητροπολιτικού Συμβουλίου 
της Ιεράς Μητροπόλεως Καλαβρύτων και Αιγιαλείας. 

Άρθρον17 
Κάλυψη δαπάνης 

Δια του κανονισμού προκαλείται οικονομική δαπάνη, η 
οποία βαρύνει το οικείο Νομικό Πρόσωπο της Ιεράς Μη¬ 
τροπόλεως. 

Άρθρον18 

ΜΕΤΑΒΑΤΙΚΗ ΔΙΑΤΑΞΗ 

Κυρούται δια του παρόντος Κανονισμού Λειτουργίας η 
από 22 Απριλίου 1999 συνομολογηθείσα ΠΡΟΓΡΑΜΜΑ¬ 
ΤΙΚΗ ΣΥΜΒΑΣΗ μεταξύ της Ιεράς Μητροπόλεως Καλα¬ 
βρύτων και Αιγιαλείας, της Γενικής Γραμματείας Αθλητι¬ 


σμού, του Δήμου Καλαβρύτων και της Ιεράς Μονής Αγίας 
Λαύρας. Η δια του άρθρου 7 της Συμβάσεως συγκροτου- 
μένη Κοινή Επιτροπή θα ασκεί τα καθήκοντά της παράλ¬ 
ληλα με το Διοικητικό Συμβούλιο του Κέντρου, όπως αυ¬ 
τά ωρισμένως και περιοριστικώς προσδιορίζονται στην 
ως άνω Σύμβαση και καθ’ όν χρόνο ισχύει αυτή. 

-♦- 

ΠΡΑΞΙΣ ΥΠ’ ΑΡΙΘΜ. 45 

Αριθ. 565 (2) 

Ίδρυσις Εκκλησιαστικού Ιδρύματος στην Ιερά Μητρόπο¬ 
λη Καλαβρύτων και Αιγιαλείας με την επωνυμία «Ιερά 
Μητρόπολις Καλαβρύτων και Αιγιαλείας “Εκκλησια¬ 
στικός Βρεφονηπιακός Σταθμός (ΤαΑγγελουδάκια)"». 

Τ Ο ΜΗΤΡΟΠΟΛΙΤΗΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Έχοντες υπ’ όψει: 

1. Τας εκ του Ιερού Ευαγγελίου και των ιερών Κανόνων 
απορρεούσας ευθύνας Ημών περί της κατά Θεόν αυξή- 
σεωςτου εμπεπιστευμένου εις Ημάς Ποιμνίου, 

2. Την διδασκαλίαν της Εκκλησίας και τας επιταγάς της 
εκκλησιαστικής ιεράς Παραδόσεως περί ασκήσεως της 
αγάπης, της φιλανθρωπίας και της διά των «καλών έρ¬ 
γων», συμπαραστάσεως προς τον πλησίον και δη τον 
εμπερίστατον αδελφόν του Κυρίου, 

3. Τας διατάξεις των ιερών Κανόνων περί του χρέους και 
των αρμοδιοτήτων του Επισκόπου (βλ. ΚΕ'Αντιοχείας, Ζ', 
Η' και ΚΑ' Σαρδικής, ΚΑ' Γαγγρας, ΟΕ' Καρθαγένης και ΙΑ' 
Θεοφίλου Αλεξανδρείας), 

4. Την όλως ιδιάζουσαν θέσιν, ην έχει, δια τε την Εκκλη¬ 
σίαν και το έθνος, η οικογένεια, το παιδί, το βρέφος, 

5. Τας υφισταμένας συνθήκας περί την σύγχρονον ελ¬ 
ληνικήν οικογένειαν και τη πολυπλοκότητα των προβλη¬ 
μάτων αυτής, όπως π.χ. είναι η ανάγκη προς εργασίαν της 
μητρός, το οξύτατον δημογραφικόν πρόβλημα, η παρα- 
τηρουμένη πλημμελής κρατική αρωγή, ενίσχυσις και 
προστασία της μητρότητος, η πολύ οδυνηρή κατάστασις 
των πολυτέκνων οικογενειών, των διαλελυμένων και των 
μονογονεϊκών τοιούτων, εχουσών συνήθως χαμηλόν οι¬ 
κογενειακόν εισόδημα, 

6. Την ανάγκην διαπαιδαγωγήσεως των νέων από της 
βρεφικής των ηλικίας δια των ηθικοθρησκευτικών αρχών 
και των εθνικών παραδόσεων, 

7. Τας διατάξεις των εκκλησιαστικών Νόμων και των Κα¬ 
νονισμών Εκκλησιαστικής Διοικήσεως (Νόμος 590/1977, 
παράγρ. 4 άρθρ. 29 και 67 «περί Καταστατικού Χάρτου 
της Εκκλησίας της Ελλάδος» και υπ’ αριθ. 1/1969 Κανονι¬ 
σμός, παράγρ 2. άρθρ. 20 «περί Οργανισμού Διοικήσεως 
των Εκκλησιαστικών Σωμάτων και Οργανισμών», 

8. Την από του Οκτωβρίου 1998 Απόφασιν της Ιεράς Συ¬ 
νόδου της Ιεραρχίας της Εκκλησίας της Ελλάδος περί 
ιδρύσεως 50 βρεφονηπιακών σταθμών ανά την Επικρό 
την αιγίδα της μητρός Εκκλησίας πρός ενίσχυσιν της οι¬ 
κογένειας και αντιμετώπισιν του παρατηρουμένου φαινο¬ 
μένου της υπογεννητικότητος, 

9. Την υπ’ αριθμ. 87/01.09.1999 Απόφασιν του Διοικητι¬ 
κού Συμβουλίου του Εκκλησιαστικού Ευαγούς Ιδρύματος 
με την επωνυμίαν «Οίκος Ευγηρίας Αιγίου «Ο ΑΓΙΟΣ ΧΑ¬ 
ΡΑΛΑΜΠΟΣ» περί της δωρεάν παραχωρήσεως του δικαι¬ 
ώματος μέρους των κτιριακών εγκαταστάσεων αυτού 
προς στέγασιν και χρήσεως λειτουργία εκκλησιαστικού 
Βρεφονηπιακού Σταθμού, αποφασίζομεν: 

Ιδρύομεν εις το Αίγιον Ευαγές Εκκλησιαστικόν Ίδρυμα 
υπό την επωνυμίαν. «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ ΕΚΚΛΗΣΙΑΣΤΙΚΟΣ ΒΡΕΦΟΝΗΠΙΑΚΟΣ 
ΣΤΑΘΜΟΣ (ΤΑ ΑΓΓΕΛΟΥΔΑΚΙΑ)"» το οποίον και θα λει- 
τουργήση μέχρις ότου απόκτηση ιδίαν στέγην - εις το υπό 
του ως άνω Ευαγούς Ιδρύματος δωρεάν παραχωρηθέν 
τμήμα των εγκαταστάσεων αυτού και δη εις το Ισόγειον, 
με αυτόνομο είσοδον, επί της παρόδου της οδού Κόριν¬ 
θου. 

Ο τρόπος Διοικήσεως και Λειτουργίας του Εκκλησιαστι¬ 
κού τούτου Βρεφονηπιακού Σταθμού «ΤΑ ΑΓΓΕΛΟΥΔΑ- 
ΚΙΑ» ρυθμίζεταιδιατου κατωτέρω δημοσιευομένου κανο¬ 
νισμού λειτουργίας, όστις διαβιβάζεται προς δημοσίευ- 
σιν δια της Εφημερίδος της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως 

Εν Αιγίω τη 22α Σεπτεμβρίου 1999 
Ο ΜΗΤΡΟΠΟΛΙΤΗΣ 

Τ Ο ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ ΑΜΒΡΟΣΙΟΣ 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
Άρθρο 1 

Συνιστάται στο Αίγιο Ευαγές Εκκλησιαστικό Ίδρυμα με 
την επωνυμία «ΙΕΡΑ ΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙ- 
ΓΙΑΛΕΙΑΣ ΕΚΚΛΗΣΙΑΣΤΙΚΟΣ ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ ΑΙΓΙΟΥ (ΤΑ ΑΓΓΕΛΟΥΔΑΚΙΑ)"». Το Ίδρυμα αποτελεί 
αυτοτελές Νομικό Πρόσωπο Ιδιωτικού Δικαίου, τελούν 
υπό την εποπτεία της Ιεράς Μητροπόλεως Καλαβρύτων 
και Αιγιαλείας, διοικείται δε σύμφωνα με τους Νόμουςτου 
Κράτους, τους Κανονισμούς της Ιεράς Συνόδου της Εκ¬ 
κλησίας της Ελλάδος, τους αναφερομένους εις τα Εκ¬ 
κλησιαστικά Νομικά Πρόσωπα, και τις διατάξεις του πα¬ 
ρόντος Κανονισμού. 

Άρθρο 2 
Σκοποί - Μέσα 

α. Σκοποί του Ιδρύματος είναι: 

I. Η λειτουργία βρεφονηπιακού σταθμού εις την πόλιν 
του Αιγίου, ο οποίος θα παρέχη τις υπηρεσίες του τις 
πρωινές ώρες των εργασίμων ημερών προς εξυπηρέτη- 
σιν βρεφών (από 6 έως 18 μηνών), Προνηπίων (από 18 μη¬ 
νών έως τεσσάρων ετών) και νηπίων (από τεσσάρων έως 
έξετών). 

Ο Βρεφονηπιακός Σταθμός Αιγίου δέχεται τέκνα οικο¬ 
γενειών, οι οποίες διαβιούν εις την πόλιν του Αιγίου και 
την μείζονα περιοχή. 

II. Η κατά τις απογευματινές ώρες λειτουργία Σταθμού 
πρόσκαιρου Αποθέσεως βρεφο-νηπίων εκ μέρους των 
γονέων προς προστασίαν καί διαφύλαξιν των βρεφών ή 
νηπίων τέκνων των κατά τα πρότυπα των εκτός Ελλάδος 
λειτουργούντων παρομοίων σταθμών υπό το αδόκιμον 
όνομα «Βαόγ ΡαιΨίης» όπου οι γονείς παραδίδουν προ- 
σκαίρως τα τέκνα των προκειμένου να λάβουν την ευκαι¬ 
ρίαν επιτελέσεως κάποιου κονωνικού χρέους ή της μετα¬ 
ξύ των επικοινωνίας ή της διεκπεραιώσεως προσωπικής 
τίνος υπόθεσεως, απερίσπαστοι από την φροντίδα του 
νηπίου-τέκνου των. 

III. Η λειτουργία Γραφείου προστασίας της μητρότητος 
δια της παροχής ειδικών συμβουλών σε κυοφορούσες γυ¬ 
ναίκες, νέες μητέρες κ.λπ. 


IV. Η οργάνωσις διαλέξεων, εορτών και άλλων παρεμ¬ 
φερών εκδηλώσεων προς προστασίαν της Μητέρας, του 
Αγέννητου παιδιού και του Παιδιού γενικώς. 

Άρθρο 3 
Πόροι 

Πόροι του Ιδρύματος είναι οι επιχορηγήσεις και οι εν γέ- 
νει εισφορές των εκκλησιαστικών Νομικών Προσώπων, 
των Νομικών Προσώπων Δημοσίου ή Ιδιωτικού Δικαίου, 
ημεδαπών ή αλλοδαπών, οι συνδρομές και οι εισφορές 
των οικογενειών, τα τέκνα των οποίων είναι τρόφιμοι του 
Βρεφονηπιακού Σταθμού, οι δωρεές των φιλανθρώπων, 
οι εν γένει εισπράξεις από τις δραστηριότητες του Σταθ¬ 
μού, οι κληρονομιές και κληροδοσίες κ.λπ. 

Άρθρο 4 

Διοίκησις 

Το Ίδρυμα διοικείται από πενταμελές (5) Διοικητικό 
Συμβούλιο με τριετή και ανανεώσιμη θητεία, το οποίον 
συγκροτείται από: 

α. Τον εκάστοτε Μητροπολίτη Καλαβρύτων και Αιγια- 
λείας ως Πρόεδρο, αναπληρούμενο από τον νόμιμο ή τον 
ειδικώς προς τούτο εντεταλμένο αναπληρωτή του, 

β. Τέσσερα (4) ευυπόληπτα Μέλη της Κοινωνίας του 
Αιγίου, επιλεγόμενα και διοριζόμενα υπό του Μητροπο¬ 
λίτου, κατά προτίμησιν σχέσιν έχοντα με το αντικείμε- 
νον. 

Την ευθύνην της συγκροτήσεως του Διοικητικού Συμ¬ 
βουλίου, της προσκλήσεως των Μελών εις Συνεδρίαν, της 
καταρτίσεως της Ημερήσιας Διατάξεως κ.λπ. έχει ο Πρό¬ 
εδρος, ο οποίος κατά την πρώτην Συνεδρίαν εκάστης πε¬ 
ριόδου εισηγείται δια την εκλογήν του Γραμματέως και 
του Ταμία του Δ.Σ. 

Άρθρο 5 

Συνεδριάσεις - Απαρτία 

Το Διοικητικό Συμβούλιο συνεδριάζει τακτικά κάθε μή¬ 
να, εκτάκτως δε όταν το ζητήσουν τρία τουλάχιστον εκ 
των Μελών του Δ.Σ. με αίτησιν προς τον Πρόεδρον, εις 
την οποίαν θα αναφέρωνταιτα πρός συζήτησιν θέματα με 
επαρκή αιτιολόγησιντης ανάγκης, η οποία καθιστά επιτα¬ 
κτικήν την έκτακτον Συνεδρίαν. 

Η πρόσκλησις προς τακτικήν Συνεδρίαν πρέπει να ανα- 
γράφη την ημερομηνίαν συγκλήσεως του Δ.Σ. και τα θέ¬ 
ματα της Ημερήσιας Διατάξεως. 

Το Διοικητικό Συμβούλιο ευρίσκεται εις απαρτίαν όταν 
είναι παρόντα τρία τουλάχιστον από τα Μέλη του. Οι απο¬ 
φάσεις λαμβάνονται με πλειοψηφίαν, εις δε την περίπτω- 
σιν ισοψηφίας νικά η ψήφος του Προέδρου. 

Μέλος του Διοικητικού Συμβουλίου, το οποίον απου¬ 
σιάζει αδικαιολόγητα, κατά την κρίσιν του Διοικητικού 
Συμβουλίου, από πέντε (5) συνεχείς συνεδριάσεις θεω¬ 
ρείται αυτοδικαίως ότι εχει παραιτηθή. Περί τούτου όμως 
αποφαίνεται το Διοικητικόν Συμβούλιον. 

Ο Σεβ. Πρόεδρος φροντίζει εγκαίρως δια την αναπλή- 
ρωσιν της κενωθείσης θέσεως. 

Δια τις Συνεδριάσεις του Διοικητικού Συμβουλίου τη¬ 
ρούνται πρακτικά, εις τα οποία καταχωρίζονται όλες οι 
αποφάσεις, καθώς και η γνώμη των μειοψηφισάντων με¬ 
λών. Τα πρακτικά αναγιγνώσκονται κατά την επομένην 
Συνεδρίαν του Σώματος και υπογράφονται από όλα τα 

Μέλη υποχρεωτικώς, ανεξάρτητα εάν συνεφώνησαν ή 
διεφώνησαν προς τις ληφθείσες Αποφάσεις. 

Η θητεία των Μελών του Δ.Σ. είναι τιμητική και άμι¬ 
σθος. 

Άρθρο 6 

Καθήκοντα του Διοικητικού Συμβουλίου 

Το Διοικητικό Συμβούλιο διοικεί το Ίδρυμα και φροντίζει 
δια την εκπλήρωσιν των σκοπών του. 

Είναι αρμόδιο δια την εν γένει διαχείρισιν των υποθέσε¬ 
ων του Ιδρύματος, την οποίαν διεξάγει αυτοτελώς, ώστε 
να μη συγχέεται με άλλες υπηρεσίες ή διαχειρίσεις κλη¬ 
ροδοτημάτων κ.λπ. Ευαγών Ιδρυμάτων της Ιεράς Μητρο- 
πόλεως. Ειδικώτερον: 

α. Ορίζει τις διάφορες υπηρεσίες και λειτουργίες του 
Ιδρύματος ανάλογα με τις εκάστοτε ανάγκες και τους επι- 
λεγομένους στόχους. 

β. Εγκρίνει τον Προϋπολογισμόν και τον Απολογισμόν 
Εσόδων και Εξόδων, τον οποίον συντάσσει ο Ταμίας. 
Εγκρίνει επίσης και κάθε είδους δαπάνη. 

γ. Αποδέχεται ή απορρίπτει κληρονομιές, κληροδοσίες, 
δωρεές ή άλλες εισφορές. 

δ. Προσλαμβάνει (με σύμβασιν ιδιωτικού δικαίου) και 
απολύει το προσωπικόν του Σταθμού, ασκεί την πειθαρχι¬ 
κήν εξουσίαν εις τους υπαλλήλους ή συνεργάτες κατά 
τηνκρίσιντου. Αποφασίζει επίσης περί της καταβολής εφ’ 
άπαξ αμοιβής διά την παροχήν υπηρεσιών εις το Ίδρυμα. 

ε. Προσλαμβάνει Συμβούλους επί παιδαγωγικών, ιατρι¬ 
κών, νομικών, οικονομικών και άλλων θεμάτων. 

στ. Αποφασίζει επί παντός θέματος, μη προβλεπομένου 
υπό του παρόντος κανονισμού. 

ζ. Συνεργάζεται αρμονικά με το Διοικητικό Συμβούλιον 
του φιλοξενούντος Ευαγούς Ιδρύματος «Ο ΑΓΙΟΣ ΧΑΡΑ¬ 
ΛΑΜΠΟΣ». 

Άρθρο 7 

Καθήκοντα του Προέδρου 

Ο Σεβ. Πρόεδρος, εκτός από τις προαναφερθείσες αρ- 
μοδιότητές του, ενεργεί και τα κατωτέρω οριζόμενα: 

α. Αντιπροσωπεύει το Ίδρυμα ενώπιον όλωντων Αρχών 
ή εκχωρεί κατά περίπτωσιν το δικαίωμα τούτο εις έτερον 
Μέλος του Διοικητικού Συμβουλίου, κατόπιν αποφάσεως 
του Σώματος. 

β. Προσκαλείτο Διοικητικό Συμβούλιο και διευθύνει τις 
συνεδριάσεις του. 

γ. Υπογράφει όλα τα εξερχόμενα έγγραφα. 

δ. Μεριμνά δια την εκτέλεσιν των αποφάσεων του Διοι 
κητικού Συμβουλίου. 

Άρθρο 8 

Καθήκοντα του Γραμματέως 

Ο Γραμματεύς συντάσσει τα Πρακτικά του Διοικητικού 
Συμβουλίου και φυλάσσει το βιβλίοντων Πρακτικών. Τη¬ 
ρεί το Βιβλίον Πρωτοκόλλου της αλληλογραφίας, το Βι- 
βλίον Μητρώου των Βρεφών και Νηπίων του Σταθμού, το 
Αρχείον του Ιδρύματος καί φυλάσσει επίσης την σφραγί¬ 
δα. Συντάσσει την ετήσια Έκθεσιν πεπραγμένων του 
Ιδρύματος και, μετά την έγκρισιν αυτής υπό του Διοικητι¬ 
κού Συμβουλίου, την προωθεί προς δημοσίευσιν. 

Τον Γραμματέα, κωλυόμενο ή απουσιάζοντα, αναπλη¬ 
ρώνει ένας Σύμβουλος, οριζόμενος υπάτου Προέδρου. 


Άρθρο 9 

Καθήκοντα του Ταμία 

Ο Ταμίας εισπράττει τα Έσοδα του Ιδρύματος και υπο¬ 
γράφει τις αποδείξεις. 

Επίσης ενεργεί τις Πληρωμές, αφού προηγουμένως εκ- 
δοθή το ανάλογο χρηματικό Ένταλμα Πληρωμής, το 
οποίον υπογράφεται προηγουμένως είτε από τον Πρόε¬ 
δρο είτε από ειδικώς εξουσιοδοτημένο Σύμβουλο. 

Τηρεί τα διαχειριστικά βιβλία του Ιδρύματος, φυλάσσει 
ταύτα και τα παραστατικά των Εισπράξεων και των Πλη¬ 
ρωμών. Συντάσσει τον Προϋπολογισμόν και τον Απολογι¬ 
σμόν, τους οποίους υποβάλλει εγκαίρως προς έγκρισιν 
εις το Διοικητικόν Συμβούλιον δια τα περαιτέρω νόμιμα. 
Κρατεί το βιβλίον Ταμείου, εις το οποίον καταχωρίζονται 
με χρονολογική σειρά και με την αναγκαίαν λογιστικήν τά- 
ξιν τα Εσοδα και τα Έξοδα, τα οποία πραγματοποιούνται 
κατά την χρονικήν διάρκειαν εκάστης οικονομικής χρήσε- 
ως. Τηρεί το στέλεχος διπλοτύπων Γραμματίων Εισπρά¬ 
ξεων και το στέλεχος διπλοτύπων Ενταλμάτων Πληρω¬ 
μών, αριθμημένα και θεωρημένα από την Ιεράν Μητρόπο- 
λιν Καλαβρύτων και Αιγιαλείας. Παρακολουθεί και 
ελέγχει το έργον των υπευθύνων διαχειρίσεως και Απο¬ 
θήκης. 

Τον Ταμία, κωλυόμενο ή απουσιάζοντα, αναπληρώνει 
ένας Σύμβουλος, οριζόμενος υπάτου Προέδρου. 

Άρθρο 10 
Προσωπικόν 

Το προσωπικόν του Ιδρύματος διακρίνεται εις τακτικόν 
- αμειβόμενον και εθελοντικόν - μη αμειβόμενον. 

Ο αριθμός των οργανικών θέσεων του τακτικού προσω¬ 
πικού καθορίζεται κάθε χρόνο με απόφασιν του Διοικητι¬ 
κού Συμβουλίου μετά την ολοκλήρωσιν των εγγραφών 
των Βρεφών και Νηπίων και προ της ενάρξεως της λει¬ 
τουργίας των διαφόρων τμημάτων του Σταθμού (Βρέφη, 
Προνήπια, Νήπια, Απογευματινή Προσφορά Προστα¬ 
σίας), ώστε να καλύπτωνται πλήρως οι ανάγκες αυτού, 
τροποποιείται δε οποτεδήποτε, εάν η ανάγκη το επιβάλη. 

Όλες οι Υπηρεσίες και το εν γένει προσωπικόν του Ιδρύ¬ 
ματος υπάγονται εις τον Διευθυντήν. Εις την θέσιν αυτήν 
διορίζεται πρόσωπον, το οποίον διαθέτει τα απαραίτητα 
τυπικά και ουσιαστικά προσόντα. 

Άρθρο 11 

Εισαγωγή 

Εις τον Βρεφονηπιακόν Σταθμόν γίνονται δεκτά: 

1. Βρέφη από ηλικίας 6 μηνών έως 18 μηνών, 

2. Προνήπια από ηλικίας 18 μηνών έως 4 ετών, 

3. Νήπια από ηλικίας 4 έως 6 ετών. 

Μόνος λόγος αποκλεισμού είναι ο κίνδυνος μεταδόσε- 
ως σοβαρών νοσημάτων της υγείας, περί της οποίας απο- 
φαίνεται παιδίατρος. 

Ο Βρεφονηπιακός Σταθμός στοχεύει εις την φύλαξιν και 
προστασίαν των βρεφών και νηπίων, αλλά και εις την δια¬ 
παιδαγώγησή αυτών σύμφωνα με τις εθνικές και θρη¬ 
σκευτικές παραδόσεις του Λαού μας, εφαρμόζοντας πα- 
ραλλήλως τα πορίσματα, τις μεθόδους της συγχρόνου 
παιδαγωγικής. Δεν αντικαθιστά, ούτε υποκαθιστάτην οι¬ 
κογένεια. Συμπληρώνει το έργον των γονέων και έρχεται 
αρωγός εις το έργον των προς αντιμετώπισιν των δυσκο¬ 
λιών της ζωής. Ο Σταθμός αποτελεί ένα ακόμη μέσο και 

όπλον εις τα χέρια των γονέων δια την ανατροφήν του παι¬ 
διού επάνω εις υγιείς, ηθικές και πνευματικές βάσεις, με 
την εγγύησιν της Μητρός Εκκλησίας. 

Κατ’ απόλυτον προτεραιότητα στον Σταθμό εισάγονται 
τέκνα Κληρικών, Εκκλησιαστικών Υπαλλήλων, πολυτέ¬ 
κνων οικογενειών, τέκνα μονογονεϊκών οικογενειών ή διε- 
ζευγμένων γονέων, ορφανά, τέκνα οικογενειών χαμηλού 
οικογενειακού εισοδήματος, 

Ο αριθμός των εισαγομένων βρεφονηπίων ορίζεται με 
απόφασιντου Διοικητικού Συμβουλίου, σύμφωνα πάντο¬ 
τε με την υφισταμένην δυναμικότητα των εγκαταστάσε¬ 
ων, αλλά και με τις απαιτήσεις των σχετικών Νόμων του 
Κράτους. Κατόπιν Αποφάσεως του Διοικητικού Συμβου¬ 
λίου επίσης καθορίζεται η μηνιαία (ή η ανά ώραν προκει- 
μένου δια τον Σταθμόν Βαόγ Ραι-Κιης)) συνεισφορά των γο¬ 
νέων, κλιμακούμενη ανάλογα με την κατηγορία εις την 
οποίαν κατατάσσονται οι γονείς (Κληρικοί Εκκλησιαστι¬ 
κοί Υπάλληλοι, Πολύτεκνοι, κ.λπ.), όσον αφορά τις οικο¬ 
γένειες, που δικαιούνται προτεραιότητος. 

Η καταβολή μηνιαίας συνεισφοράς εκ μέρους της οικο¬ 
γένειας έχει την έννοιαν της συμμετοχής εις τα έξοδα λει¬ 
τουργίας του Σταθμού και βεβαίως συμβολικόν χαρακτή¬ 
ρα. Προςπιστοποίησιντης οικονομικής καταστάσεωςτης 
ενδιαφερομένης οικογένειας θεωρείται απαραίτητος η 
προσκόμισις και κατάθεσις εις την Γραμματείαν του 
σταθμού του εκκαθαριστικού σημειώματος της τελευταί¬ 
ας οικονομικής χρήσεως, δι’ αμφοτέρους τους γονείς, το 
οποίον εκδίδει η Οικονομική Εφορεία (Δ.Ο.Υ.) κατά τον 
προσδιορισμόν του φόρου Εισοδήματος. 

Το Διοικητικόν Συμβούλιον καθορίζει λεπτομερέστερα 
την διαδικασίαν εισαγωγής των βρεφών και των νηπίων, 
τα απαραίτητα έγγραφα κ.λπ., αναλόγως προς τα δια 
τους Κρατικούς Βρεφονηπιακούς Σταθμούς ισχύοντα. 

Άρθρο 12 

Οικονομική λειτουργία 

Τα χρήματα του Ιδρύματος, είτε αυτά προέρχονται από 
την Ιεράν Μητρόπολιν, είτε από άλλες πηγές, κατατίθε¬ 
νται σε λογαριασμό Ταμιευτηρίου, Τρεχούμενο ή Όψεως 
σε λογαριασμούς επί προθεσμία, σε Μερίδια Αμοιβαίων 
Κεφαλαίων εις ένα ή περισσότερα Υποκαταστήματα των 
Τραπεζών του Αίγιου ή εις το Ταχυδρομικό Ταμιευτήριον 
επ’ ονόματι του Ιδρύματος. Οι βεβαιούμενοι τόκοι κατα¬ 
χωρίζονται ως Έσοδον. 

Ο Πρόεδρος υπογράφει τα σχετικά έγγραφα προς ανά- 
ληψιν χρημάτων, τις εκδιδόμενες τραπεζικές επιταγές 
κ.λπ. 

Άρθρο 13 
Σφραγίς 

Το Ίδρυμα έχει δική του σφραγίδα, κυκλική, η οποία γύ- 
ρωθεν φέρει τηνεπωνυμίαντου Ιδρύματος καιειςτο κέντρον 
την εικόνα της Υπεραγίας Θεοτόκου, Βρεφοκρατούσης. Γύ- 


ρωθεν φέρει τα εξής: «ΙΕΡΑ ΗΤΡΟΠΟΛΙΣ ΚΑΛΑΒΡΥΤΩΝ ΚΑΙ 
ΑΙΓΙΑΔΕΙΑΣ ΕΚΚΛΗΣΙΑΣΤΙΚΟΣ ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ (ΤΑ ΑΓΓΕΛΟΥΔΑΚΙΑ) 11 ». 

Άρθρο 14 
Εορτή 

Σε κατάλληλα διαμορφωμένο χώρο εις το προαύλιον 
του Βρεφονηπιακού Σταθμού υπάρχει παρεκκλήσιον τι¬ 
μώμενον επ' ονόματι του ΑΓΙΟΥ ΧΑΡΑΛΑΜΠΟΥΣ, ημέρα 
της μνήμης του οποίου Χαραλάμπους (10 Φεβρουάριου) 
θεωρείται ημέρα εορτής και του Σταθμού. Κατ’ αυτήν τα 
Βρέφη και τα Νήπια του Σταθμού, κατόπιν συγκαταθέσε- 
ως των γονέων των και με την συνεργασίαν αυτών, έπειτα 
δε και από κατάλληλον προετοιμασίαν, εκκλησιάζοναται 
και μεταλαμβάνουν των Αχράντων Μυστηρίων. Η συμμε¬ 
τοχή τούτων έχει ουσιαστικόν και παιδαγωγικόν χαρακτή¬ 
ρα. 

Αρθρο 15 
Ειδικές Διατάξεις 

α. Αν οι σκοποί του Ιδρύματος καταστούν ανέφικτοι ή αν 
ήθελε κάποτε κριθή, ότι δεν είναι αναγκαία πλέον ή λει¬ 
τουργία του Σταθμού «ΤΑ ΑΓΓΕΛΟΥΔΑΚΙΑ», επειδή οι 
ανάγκες της Κοινωνίας του Αιγίου καλύπτονται ικανοποι¬ 
ητικά είτε από το Κράτος, είτε από άλλους κοινωνικούς 
φορείς, τότε το Ίδρυμα διαλύεται κατόπιν ομοφώνου 
αποφάσεως του Διοικητικού Συμβουλίου, εγκρινομένης 
υπό του Μητροπολιτικού Συμβουλίου της Ιεράς Μητρο- 
πόλεως Καλαβρύτων και Αιγιαλείας, προς το οποίον και 
υποβάλλεται αρμοδίως. 

β. Η κινητή και η ακίνητη περιουσία του Βρεφονηπιακού 
Σταθμού «ΤΑ ΑΓΕΛΟΥΔΑΚΙΑ» περιέρχεται εξ ημισείας 1) 
εις το Νομικόν Πρόσωποντης Ιεράς Μητροπόλεως Καλα¬ 
βρύτων και Αιγιαλείας και 2) εις τον «ΟΙΚΟΝ ΕΥΓΗΡΙΑΣ ΑΙ¬ 
ΓΙΟΥ "Ο ΑΓΙΟΣ ΧΑΡΑΛΑΜΠΟΣ"». 

Άρθρο 16 

Τροποποίησιςτου Κανονισμού 

Ο παρών Κανονισμός μπορεί να τροποποιηθή με από- 
φασιν του Διοικητικού Συμβουλίου, υπέρ της οποίας θα 
ψηφίσουν τουλάχιστον τέσσαρα Μέλη του. 

Τροποποίησις δεν ημπορεί να αλλοιώση τον χαρακτήρα 
και τους σκοπούς του Ιδρύματος. 

Άρθρο 17 
Κάλυψις δαπάνης 

Διά του παρόντος Κανονισμού προκαλείται οικονομική 
δαπάνη, η οποία βαρύνει το οικείον Νομικόν Πρόσωπον 
της Ιεράς Μητροπόλεως Καλαβρύτων και Αιγιαλείας 

Αρθρο 18 

Η ισχύς του παρόντος Κανονισμού αρχίζει από τήν δη- 
μοσίευσίν του εις την Εφημερίδα της Κυβερνήσεως. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031)423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061)6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531)22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661) 89 127/89 120 


(081) 396 223 


ΤΙΜΗ ΦΥΛΛΩΝ ' Μέ ΧΡ ι 8 σελίδε Ρ 200 δ ΡΧ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ . . 0 . 


- Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 >■ 

Δ' (Απαλλοτριώσεις, πολεοδομία κ.λπ.) 

70.000 » 

3.500 >· 

Αναπτυξιακών Πράξεων (Τ.Α.Π.Σ.) 

30.000 » 

1.500 >■ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 .. 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 « 

Ανωτάτου Ειδικού Δικαστηρίου (Α.Ε.Δ.) 

3.000 » 

150 .· 

Προκηρύξεων Α.Σ.Ε.Π. 

10.000 >■ 

500 >■ 

Ανωνύμων Εταιρειών & Ε.Π.Ε. 

250.000 - 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 .. 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 


* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 



* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 



* Η έγγραφη η ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





























